cyanic-selkie/wikianc huggingface dataset:
மீன்
வெப்பத் தகவமைப்பு
மீன்களின் உடல் வெப்பநிலையானது தான் வாழும் சூழ்நிலையின் வெப்பத்தைப் பொறுத்து இருக்கும். தனக்கென தனி வெப்பநிலை கொண்டிரா. எனவே மீன்களை சூழ்வெப்பநிலை விலங்குகள் என்று சொல்வர். சில வெப்ப மண்டல நாடுகளின் நீர்நிலைகளிலும், சில மீன் இனங்கள் கடுங்குளிர்ப்பகுதியான ஆர்ட்டிக் பெருங்கடல் போன்ற பகுதிகளிலும் வாழ்கின்றன.
ஆல்ட்மார்க் சம்பவம்
இச்சம்பவத்தால் நார்வீஜிய நடுநிலைமை இரு தரப்பினராலும் கேள்விக்குள்ளாக்கப்பட்டது. போர் விதிமுறைகளை மீறி தங்கள் நாட்டு போர்க்கைதிகளை கொண்டுசெல்ல ஜெர்மானியர்களுக்கு அனுமதி அளித்ததாக பிரித்தானியர்களும், நடுநிலை அறிவித்த ஒரு பகுதியில் தங்கள் நாட்டுக் கப்பலைத் தாக்க பிரித்தானியர்களுக்கு அனுமதி அளித்ததாக ஜெர்மானியர்களும் நார்வே மீது குற்றம் சாட்டினர். இரு தரப்பினருக்கு நார்வேயின் நடுநிலை மீது சந்தேகம் வந்ததால், அதனைக் கைப்பற்ற திட்டங்கள் வகுக்கத் தொடங்கினர். அடுத்து நிகழ்ந்த நார்வே மீதான படையெடுப்புகளுக்கு இச்சம்பவம் ஒரு தூண்டுதலாக அமைந்தது.
மேற்கோள்கள்
பகுப்பு:இசுக்கேண்டிநேவியா போர்முனை (இரண்டாம் உலகப்போர்) பகுப்பு:1940 நிகழ்வுகள்
மீன்
இனப்பெருக்க அமைப்பு
மீன்கள் முட்டையிட்டு படிநிலைகளில் குஞ்சுகளைப் பெறுபவை. இவற்றில் ஒரு பாலினக் கருவுறல் உடலினுள்ளோ அல்லது வெளிபுறத்திலோ நிகழலாம். எ.கா. சுறா, கட்லா
மீன் வகைகள் பட்டியல்
முதன்மைக் கட்டுரை: மீன் வகைகள் பட்டியல்
மீன்கள் சுமார் 500 மில்லியன் ஆண்டுகளுக்கு முன்பே தோன்றின என்று அறிவியல் அறிஞர்கள் கூறுகின்றனர். மீன்களிலே பொதுவாக நான்கு பெரும் பிரிவுகள் உள்ளன: 50px|thumb|இடது|கப்பிவகை மீன் 50px|thumb|இடது|திருக்கை மீன் 50px|thumb|இடது|ஆழ்கடலில் வாழும் கூன்முதுகு மீன்
வடக்குச்சூரங்குடி நாராயணசாமி கோயில்
வடக்குச்சூரங்குடி நாராயணசாமி கோயில் தமிழ்நாட்டில் கன்னியாகுமரி மாவட்டம், வடக்குச்சூரங்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரேவதி (எழுத்தாளர்)
ரேவதி என்ற புனைப்பெயரில் எழுதும் '''ஈ. எஸ். ஹரிஹரன்''' ஒரு பிரபலமான தமிழ் எழுத்தாளர். சிறுவர்களுக்காகவும் பெரியவர்களுக்காகவும் சிறுகதை, நாவல், நாடகம் உட்பட 92 நூல்களை வெளியிட்டுள்ளார்.
வாழ்க்கைச் சுருக்கம்
ஹரிஹரன் கேரளம், பாலக்காடு மாவட்டத்தைப் பூர்வீகமாகக் கொண்டவர். சென்னை, வில்லிவாக்கத்தில் வசித்து வருகிறார். மின்சார வாரியத்தில் தமிழ் வளர்ச்சி அலுவலராகப் பணியாற்றிய இவர், கோகுலம் சிறுவர் இதழின் ஆசிரியராக 11 ஆண்டு காலம் பணியாற்றினார். குழந்தைக் கவிஞர் அழ. வள்ளியப்பா தொடங்கிய குழந்தை எழுத்தாளர் சங்கத்தில் துணைச்செயலர், பொதுச்செயலர், பொருளாளர் ஆகிய பொறுப்புகளை வகித்தவர்.
மாணவராக இருக்கும் போதே கல்கண்டு, பூஞ்சோலை ஆகிய இதழ்களில் எழுத ஆரம்பித்தார். *'கொடி காட்ட வந்தவன்' (புதினம்), இக்கதை 9 மொழிகளில் மொழிபெயர்க்கப்பட்டது. பூந்தளிர் என்ற சிறுவர் இதழில் வாண்டுமாமாவுக்கு உதவியாசிரியராக இருந்தார். பின்னர் கோகுலம் இதழில் ஆசிரியராகச் சேர்ந்தார். தினமணியில் சிறுவர் மணி இணைப்பில் மூன்று ஆண்டுகள் தலையங்கம் எழுதினார்.
விருதுகள்
மத்திய, மாநில விருதுகள் உட்பட 35-க்கும் மேற்பட்ட விருதுகளைப் பெற்றுள்ளார்.
மேற்கோள்கள்
பகுப்பு:தமிழக எழுத்தாளர்கள் பகுப்பு:தமிழ் சிறுவர் இலக்கிய எழுத்தாளர்கள் பகுப்பு:சாகித்திய அகாதமி குழந்தைகள் இலக்கியம் விருது பெற்றோர் பகுப்பு:பாலக்காடு மாவட்ட நபர்கள் பகுப்பு:சென்னை நபர்கள்
சந்திரலேகா
சந்திரலேகா தலைப்பில் உள்ள கட்டுரைகள்:
தஞ்சாவூர் நவமுக தூர்க்கை கோயில்
நவமுக தூர்க்கை கோயில் என்பது தஞ்சாவூர் நகரில் அமைந்துள்ள துர்க்கையம்மன் கோயிலாகும். இக்கோயில் பழைய பேருந்து நிலையத்திற்கு அருகே மனோஜியப்பா தெருவில் அமைந்துள்ளது. இக்கோயில் மேற்கு நோக்கி அமைந்ததாகும். இதில் ராஜகோபுரமும், சிறிய மண்டபமும் அமைந்துள்ளன.
மூலவரைத் தவிர்த்து இங்கு மதுரைவீரன் தனது இரு மனைவிமார்களோடு உள்ள சன்னதியும் உள்ளது.
விழாக்கள்
ஆவணி மாதம் திருவோண நட்சத்திரத்தில் வருட பூஜை நடைபெறுகிறது. அன்று கணபதி ஹோமம், லட்சிமி ஹோமம், நவகிரக ஹோமம் ஆகியவை நடைபெறுகிறது. நவராத்தியின் ஒன்பது நாட்களும் அலங்காரங்கள் செய்யப்படுகின்றன. 250 சிறுமிகள் பால்குடம் சுமந்து வரும் நிகழ்வு ஆண்டு திருவிழாவின் இரண்டாம் நாள் நடக்கிறது.
ஆதாரங்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள்
மஞ்சட் கோட்டுச் சருகுமான்
மஞ்சட் கோட்டுச் சருகுமான் (Moschiola kathygre) என்பது மிக அண்மையில் (2005 ஆம் ஆண்டு) தனியான உயிரினமாகக் கணிக்கப்பட்டு பெயரிடப்பட்ட ஒரு சருகுமான் இனமாகும். இலங்கையின் ஈரவலயத்தில் காணப்படும் இவ்விலங்கு இலங்கைக்குத் தனிச் சிறப்பானதாகும்.
இவ்வினம் வெண் புள்ளிச் சருகுமான் (Moschiola meminna) இனத்திலும் தனியானதாகக் கருதப்பட்டு இனப் பாகுபாட்டு முறையைப் பயன்படுத்திப் பெயரிடப்பட்டுள்ளது. மஞ்சட் கோட்டுச் சருகுமான் தனியினமாகக் குறிக்கப்பட்டது மிக அண்மைக் காலத்தில் என்பதால் இதனைப் பற்றிக் கிடைக்கும் தகவல்களும் மிகக் குறைவாகவே உள்ளன.
மேற்கோள்கள்
பகுப்பு:சருகுமான்கள் பகுப்பு:இலங்கை முலையூட்டிகள்
லோபோ துவா கல்வெட்டு
லோபோ துவா கல்வெட்டு இது பாருஸ் கல்வெட்டு (Lobu Tua Inscription, also called Barus Inscription) என்றும் அழைக்கப்படுவது 1873 ஆம் ஆண்டில்  இந்தோனேசியாவின் வடக்கு சுமத்ரா மாகாணத்தில் உள்ள மத்திய தபனுலி ரீஜென்சியின் ஆண்டம் தேவி மாவட்டத்தில் உள்ள லோபோ துவா கிராமத்தில் கண்டுபிடிக்கப்பட்ட தமிழ்  கல்வெட்டு ஆகும். இந்த கல்வெட்டு சக ஆண்டு 1010 அல்லது கிபி 1088 ஆண்டில் வெட்டப்பட்டது. இந்த கல்வெட்டு 1891-1892 இன் மெட்ராஸ் எபிகிராபி அறிக்கையில் இந்தியாவில் இருந்த ஆங்கில கல்வெட்டு அறிஞரான ஆய்கன் கூல்ட்சு என்பவரால் தெரிவிக்கப்பட்டுள்ளது.
பாரூஸ் பகுதியில் தமிழ் வணிகக்குழு இருந்ததாக கல்வெட்டு குறிப்பிடுகிறது. வணிககுழுவினர் "திசை ஆயிரத்து ஐநூற்றுவர்" என்ற பெயரைக் கொண்டிருந்தனர். தஞ்சாவூர் தமிழ் பல்கலைக்கழகத்தைச் சேர்ந்த பேராசிரியர் ஒய். சுப்பராயலுவின் கூற்றுப்படி, இந்த வணிக்குழுவின் மற்றொரு பெயர் ஐந்நூற்றுவர் என்பதாகும். இவர்களின் தமிழ்க் கல்வெட்டு அச்சேவில் உள்ளது. அவர்கள் உள்ளூர் மக்களிடம் இருந்து பல்வேறு பொருட்களை வாங்கினர். மேலும் வணிகக் குழுவிடமிருந்து மேலும் வணிகக்குழுவினரிடம் கஸ்தூரி விலையின் அடிப்படையில் தங்கமாக சுங்கவரி வசூலிக்கப்பட்டது.
தற்போது கல்வெட்டின் 7/8 பகுதி இந்தோனேசியாவின் தேசிய அருங்காட்சியகத்தில் பாதுகாத்து வைக்கப்பட்டுள்ளது. எஞ்சிய பகுதி கல்வெட்டு இன்னும் லோபு துவாவிலேயே உள்ளது. கல்வெட்டுகளைத் தவிர, லோபு துவாவில் சில வறண்ட பழைய உறைக் கிணறுகளும் காணப்பட்டன.
கல்வெட்டு உரை
லோபோ துவா கல்வெட்டின் உரை பின்வருமாறு:
1-4. நிகழும் சக வருடம் 1010 மாசி மாதம்..,
5-11. நாங்கள் ஆயிரம் திசை ஐந்நூற்றுவர் மாதங்கிரி வல்லவ தேசி உய்யக் கொண்ட பட்டினம் எனப்படும் வாரோச்சிலுள்ள வேளாபுரத்தில் சந்தித்தோம்
12-17. எங்கள் மகன்(கள்) நகர சேனாபதி நாட்டுச் செட்டியார் பதிநெண்பூமி தேசி அப்பர் மற்றும் மாவெட்டுகள் ஆகியவற்றிற்கு பின்வருவனவற்றை முடிவு செய்தோம்:
18-22. [ஒவ்வொரு] கப்பலுடைய தலைவனும், கேவிகளும், அஞ்சு துண்டையம் தங்கம் அந்த கஸ்தூரி முதலானவைக்கு செலுத்திவிட்ட பிறகுதான், கீழே இறங்கவேண்டும்.
23-26. எனவே, அனைத்து திசைகளிலும் பதினெட்டு நாடுகளிலும் அறியப்பட்ட திசை ஆயிரத்து ஐநூற்றுவரான நாங்கள் இந்த கல்லை செதுக்கி நடுமாறு கட்டளையிட்டோம். அறமற வெற்க அறமேய் துணை.
குறிப்புகள்
பகுப்பு:தமிழ் பகுப்பு:இந்தோனேசியாவில் உள்ள தமிழ் கல்வெட்டுகள்
சி. வடிவேலு
'''சி. வடிவேலு''' (பிறப்பு: பிப்ரவரி 23 1929, இறப்பு: ஏப்ரல் 23  1992) மலேசியாவில் மூத்த எழுத்தாளர்களுள் ஒருவராவரான இவர் கெடா அலோர்ஸ்டார் பட்டணத்தில் பிறந்து, நெகிரி செம்பிலான் மாநிலத்தில் வளர்ந்தார். இளமையில் ஒரு சிறந்த விளையாட்டாளராக திகழ்ந்ததுடன் தமிழாசிரியர் பணியில் ஈடுபட்டார். 1974-ஆம் ஆண்டிலிருந்து 1980ஆம் ஆண்டு ஏழு ஆண்டுகள் மலேசியத்தமிழ் எழுத்தாளர் சங்கத்தின் தலைவராக பொறுப்பு வகித்தார். பின்பு நெகிரி செம்பிலான் தமிழ் எழுத்தாளர் சங்கத்தை உருவாக்கி நான்கு ஆண்டுகள் (1983-1986) வரை தலைவராகப் பொறுப்பு வகித்தார்.
எழுத்துத் துறை ஈடுபாடு
1949 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதை கட்டுரை சிறுகதைகளையே எழுதி வருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மலேசிய மண்ணின் மணத்தையும் வளத்தையும் தொட்டு இலக்கியம் வளரத் தொடங்கிய காலத்திலே எழுதத் தொடங்கியவர்களில் ஒருவரான இவர்  மலேசியாவில் தமிழ்ச் சிறுகதையைப் பற்றிப் பேசப்படும்போது, முதலில் நினைவுக்கு வரவேண்டியவராக உள்ளார்
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1929 பிறப்புகள் பகுப்பு:1992 இறப்புகள்
வடமாதிமங்கலம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மணிப்பூர் திரைப்படத்துறை
மணிப்பூர் திரைப்படத்துறை என்பது இந்திய நாட்டில் மணிப்பூர் என்ற மாநிலத்தை தலைமையிடமாக கொண்டு மணிப்புரியம் மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். 1972 ஆம் ஆண்டு 'மாதமகி மணிப்பூர்' என்ற முதல் மணிப்புரியம் மொழித் திரைப்படம் வெளியானது. அதை தொடர்ந்து 'பயோகித்தும் ஆமா' என்ற முதல் வண்ணத் திரைப்படம் 1983 ஆம் ஆண்டு வெளியானது.
மேற்கோள்கள்
பகுப்பு:இந்தியத் திரைப்படத்துறை
அலுமினியம் பன்னிருபோரைடு
அலுமினியம் பன்னிருபோரைடு (Aluminium dodecaboride, AlB12) என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது ஓர் உலோகமான அலுமினியமும் ஓர் அலோகமான போரானும் சேர்த்துத் தயாரிக்கப்படுகிறது. அலுமினியம் மற்றும் போரான் சேர்ந்து உருவாகக்கூடிய இரண்டு சேர்மங்களில் ஒன்று அலுமினியம் பன்னிருபோரைடு ஆகும். மற்றொரு சேர்மம் AlB2 என்ற மூலக்கூறு வாய்பாடு கொண்ட அலுமினிய மிருபோரைடு ஆகும்.
பண்புகள்
அலுமினியம் பன்னிருபோரைடு இரண்டு விதமான படிக வடிவங்களில் காணப்படுகின்றது. அவை α-AlB12, மற்றும் γ-AlB12 என்பனவாகும். இரண்டு வடிவங்களும் ஒரே மாதிரியான முப்பரிமாண B12 மற்றும் B20 அலகுகள் கொண்ட கட்டமைப்பைப் பெற்றுள்ளன. தற்பொழுது இவை தவிர மூன்றாம் நிலை படிக வடிவமான β-AlB12 இருப்பதாக நம்பப்படுகிறது. மும்மை போரைடு என்றழைக்கப்படும் இதனுடைய மூலக்கூறு வாய்பாடு 2Al3B48 ஆகும்.
தயாரிப்பு
போரான்(III) ஆக்சைடுடன் கந்தகம் மற்றும் அலுமினியம் சேர்த்து வினைப்படுத்திய பின்னர் கிடைக்கும் கலவையுடன் கரிமம் சேர்த்து β-வடிவ போரைடை தயாரிக்க முடியும்.
பயன்கள்
AlB12 வைரம் அல்லது குருந்தத்திற்குப் பதிலாக தேய்க்கும் சேர்மமாக பயன்படுத்தப்படுகிறது.
வெளி இணைப்புகள்
பகுப்பு:போரைடுகள் பகுப்பு:அலுமினியம் சேர்மங்கள்
நிலப்படம்
நிலப்படம் (map) அல்லது வரைபடம் என்பது புவி அல்லது வேறு கோள்களின் மேற்பரப்பில் உள்ள புவியியல், நிலவியல், புவிஅரசியல் போன்றவை தொடர்புள்ள அம்சங்களை, அளவுவிகிதத்துக்கு (scale) அமையப் பதிலிட்டுக் காட்டுவதற்கான ஒரு வரைபடம் ஆகும். பொதுவாக இது ஒரு மட்டமான மேற்பரப்பில், வரையப்படுகின்றது. இதனைக் குறிக்க, தேசப்படம், வரைபடம் போன்ற சொற்களும் வழக்கில் உள்ளன. உலகக் கோள மாதிரிகளில், நிலப்படம் ஒரு கோள மேற்பரப்பில் வரையப்படுகின்றது. நிலப்படவரைவியல் (Cartography) என்பது நிலப்படங்களை வரைவதற்கான கலையும், அறிவியலும் ஆகும். முக்கியமான நிலப்படவகைகளிலே தரைத்தோற்ற வரைபடங்கள் அடங்குகின்றன. இவை புவியின் நில மேற்பரப்பு, கரையோர மற்றும் கடல்சார்ந்த பகுதிகள், கடல் ஆழம் மற்றும் நீர்ச் சுற்றோட்டங்களைக் காட்டும் படங்கள், விமானப் போக்குவரத்து தொடர்பான படங்கள், காலநிலை விபரங்களைக் காட்டும் படங்கள் போன்றவையாக அமைகின்றன. நிலப்படம் ஒரு பரப்பின் காட்சிபூர்வமான அடையாளம் ஆகும். இது அந்த பரப்பின் பொருட்கள், பிரதேசங்கள் மற்றும் சிறப்பம்சங்கள் ஆகியவற்றிற்கிடையேயான தொடர்பை விளக்கும் ஒரு பார்வைக்குரிய அடையாள பிரதியாகும்.
வரைபடங்களுள் பல, நிலையான புவியியற்பிழையற்ற (உத்தேசமாக துல்லியமான) இருபரிமாண பிரதிகளாகவும், இன்னும் சில, சக்திவாய்ந்த ஊடாடுதலைக் கொண்ட முப்பரிமாண பிரதிகளாகவும் உள்ளன. பூகோள சாஸ்திரத்தில் அதிகமாய் பிரயோகிக்கப்பட்டாலும், வரைபடங்கள் மூளை வரைபடம், மரபணு (DNA) வரைபடம், பூமியல்லாத பரப்புகளின் வரைபடமென, பிரத்தியேக தருணங்கள் மற்றும் அளவுகளல்லாத எல்லாவித நிஜ அல்லது கற்பனை பரப்புகளையும் குறிக்க வல்லன.
புவியியல் நிலப்படங்கள்
நிலப்படம் வரைதல், கற்காலத்திலேயே இருந்திருப்பதாகத் தெரிகிறது. இது எழுத்து மொழியிலும் பார்க்கப் பல ஆயிரம் ஆண்டுகளுக்கு முந்தியதாகவும் கருதப்படுகின்றது. இன்றுவரை நிலைத்திருக்கின்ற மிகப் பழைய நிலப்படம் ஒன்று, அனதோலியாவில் (தற்காலத் துருக்கி) காட்டல் ஹுயுக் (Catal Huyuk) என்னும் இடத்தில் சுவரில் வரையப்பட்டுள்ளது. இது கி.மு 6200 ஆம் ஆண்டுக்கும் முந்தியதாகக் கணிக்கப்பட்டுள்ளது.
புவியியல் நிலப்படங்கள் பண்பியல் (abstract) அடிப்படையில் உலகைக் குறிப்பனவாகும். இந்தப் பண்பியல் தன்மையே அவற்றைப் பயன் உடையதாக்குகின்றது. சாலைகளைக் காட்டும் நிலப்படங்களே இக்காலத்தில் மிக அதிகமாகப் பயன்படுகின்ற நிலப்படங்கள் எனலாம். இவ்வகை நிலப்படங்கள், விமானப் போக்குவரத்து மற்றும் கடற் பயணங்களுக்கான வரைபடங்கள், தொடர்வண்டிப் பாதை வலையமைப்பு நிலப்படங்கள், போன்ற வரைபடங்களுடன் சேர்ந்து வழிகாட்டும் நிலப்படங்கள் என்ற துணைப் பிரிவுள் அடங்குகின்றன. தற்காலத்தில் பல நாடுகளில் வரையப்படும் நிலப்படங்களில், உள்ளூராட்சி அமைப்புக்கள், வரிக் கணிப்பீட்டு அமைப்புக்கள், அவசரகாலச் சேவைகள் வழங்குனர்கள், முதலியனவற்றினால் ஏற்பாடு செய்யப்படும் நில அளவைகள் மூலம் உருவாக்கப்படும் படங்களே அதிகம் எனலாம். வேறு பல நாடுகளில் இதற்கென உருவாக்கப்படுகின்ற அரசாங்க நிறுவனங்களே நிலப்படம் தயாரிக்கும் வேலைகளில் ஈடுபடுகின்றன.
கார்டோகி ராஃபி அல்லது வரைபடவியல்  என்பது சமமட்டமான வெளிபரப்பில், பூமியின் பிரதிகளை வரையும் கலையைப் பற்றிய கல்வியனுபவமாகும்.(பார்க்க வரைபடவியலின் வரலாறு).வரைபடம் வரையும் தொழிலைச் செய்பவர் கார்டோகி ராஃபர் அல்லது வரைபடவியல் வல்லுநர் என்றழைக்கப்படுகிறார்.
போக்குவரத்து வழிநடத்தலுக்குதவும் வரைபடங்கள் பின்வரும் சாலைப்போக்குவரத்து வரைபடங்கள், வளிப்போக்குவரத்து வரைபடங்கள், மாலுமி விளக்கப்படங்கள், தண்டவாள வரைபடங்கள், நடைபயண வரைபடங்கள், மற்றும் இருசக்கர வாகன போக்குவரத்து வரைபடங்கள் ஆகிய உட்பிரிவுகளைக் கொண்டது. இவற்றுள் சாலைப் போக்குவரத்து வரைபடங்களே தற்சமயம் அதிகம் பயன்படுத்தப்படுவன. பயன்பாட்டளவைப் பொறுத்தவரை, ஒரு இடத்தைப் பற்றிய உள்ளூர் கண்ணோட்டதிற்காக நகரசபைகள், அடிப்படைத் தேவை சேவைகள், வரி விதிப்போர், அத்தியாவசிய பணிகள் மேற்கொள்வோர் மற்றும் உள்ளூர் நிறுவனங்கள் ஆகியன அதிக அளவில் வரைபடங்களை வரைகின்றன. பல தேசிய புவியியலாய்வுத் திட்டங்கள் இராணுவத்தால் நடத்தப்பட்டுள்ளன. எடுத்துக்காட்டாக [[இங்கிலாந்து|ஆங்கிலேயர்களின் யுத்த தளவாடங்களின் ஆய்வு ]](தான் மேற்கொண்ட விரிவான பணிக்காக உலகளாவிய புகழ் பெற்ற இது தற்சமயம் ஒரு அரசு குடிமைப்பணி அமைப்பாக உருவெடுத்துள்ளது).
இருப்பிடத் தகவல்கள் தவிர வரைபடங்கள், ஏற்றக்கோணம், வெப்ப அளவு, மழையளவு ஆகியன மாறாமல் ஒரே சீராக இருக்கும் இடங்களைக் குறிக்கும் சம உயரக் கோடுகளை வரையவும் பயன்படுத்தப்படுகின்றன.
நிலப்படங்களின் திசை
நிலப்பட வரைபில், பொதுவாக ஏற்றுக்கொள்ளப்பட்ட நடைமுறைகளின்படி, வடக்குத் திசை மேல் நோக்கி இருக்கும் படியாகவே நிலப்படங்கள் வரையப்படுகின்றன. இருந்தாலும்:
திசையமைவு என்பது வரைபடத்தின் திசைகளுக்கும், திசை காட்டியின் திசைகளுக்கும் உள்ளத் தொடர்பைக் குறிக்கிறது.ஓரியண்ட் எனும் வார்த்தை, கிழக்கு எனப் பொருள்படும் லத்தீன் வார்த்தை ஓரியன்ஸிலிருந்து தோன்றியதாகும்.இடைக்காலங்களில் T மற்றும் O வரைபடங்கள் உட்பட பல வரைபடங்கள், கிழக்கை மேற்பகுதியில் வைத்தே வரையப்பட்டன.விதிவிலக்குகள் சில இருந்தாலும், இன்று பரவலாகக் காணப்படும் வரைபட சம்பிரதாயம் வரைபடத்தின் மேற்பகுதியில் வடக்கு திசையைக் கொண்டதாகும். வடக்கை நோக்கித் திசையமைவு பெறாத வரைபடங்கள் சில இருக்கவே செய்கின்றன:
கடற்கரையையொட்டிய நகரங்களின் வரைபடங்கள் பொதுவாக கடலை மேற்பக்கம் கொண்டு வரையப்பட்டிருந்தன.
பக்மினிஸ்டர் ஃபுல்லரின் டைமேகிஷியன் வரைபடங்கள் பூமி உருண்டையின் இகோஷ்ட்ரான் மீதான நீட்சியின் அடிப்படையாகக் கொண்டவை. கிடைக்கும் முக்கோணத் துண்டுகள் எந்த விதமான வரிசை அல்லது திசையமைவிலும் அடுக்கப்படலாம்.
ஆர்க்மெப் போன்ற நவீன டிஜிட்டல் வரைபடங்கள் பொதுவாக வடக்கு திசையை மேற்பக்கம் கொண்டிருக்கும். ஆனால் இவை உட்பிரிவு திசைகாட்டலுக்கு காந்த திசைகாட்டி டிகிரிகளை விடுத்து கனக்கு டிகிரிகளையே (கிழக்கில் 0, கடிகார எதிர்சுற்று திசையில் கோணங்கள் அதிகரிக்கும்) பயன்படுத்துகின்றன.
அளவும் துல்லியமும்
விதிவிலக்குகள் காணப்பட்டாலும் பெரும்பாலான வரைபடங்கள் ஒரு வரையறுக்கப்பட்ட அளவைக் குறித்த விகிதாச்சாரங்களால் உணர்த்தப்படுகின்றன.உதாரணமாக 1:10,000 எனும் போது வரைபடத்தில் ஏதாவதொரு அளவையின் ஒரு அலகானது நிலத்தில் அதே அளவையின் பத்தாயிரம் அலகுகளைக் கொண்டிருக்கும். வரைபட பரப்பானது பூமியின் கோணமற்ற வளைவு அசட்டை செய்யப்படும் அளவிற்கு சிறியதாயிருக்கும் பொழுது, இவ்விதமான ஒப்பளவுக் கணக்கு விபரம் சரியானதெனக் கொள்ளப்படும். எடுத்துக்காட்டாக நகர அமைப்பிற்கான வரைபடம். பூமியின் வளைவு அசட்டை செய்ய முடியாத அளவிற்கு பெரியனவாயிருக்கும் பரப்புகளில், பூமியின் வளைந்த பகுதிகளிலிருந்து (கோளம் அல்லது நீள்வட்டக் கோளம்) சமதளத்திற்கு, வரைபட நீட்டல்களை உபயோகிக்க வேண்டியது அவசியம். கோளத்தை சமதளமாக மாற்றுவது இயலாததெனும் போது எந்தவொரு வரைபட முன்னீட்சியும் மாறாத அளவைக் கொண்டதாக இருக்க முடியாது என்பது புலனாகிறது.பெரும்பாலான முன்னீட்சிகளில் நம்மால் நிகழ்த்தக்கூடிய மிகப் பெரிய சாதனை அம்முன்னீட்சியின் ஒன்று அல்லது இரண்டு கோடுகளில்(நேர்க்கோடுகளாக இருக்க வேண்டியதில்லை) பெறக்கூடிய பிசகில்லாத அளவேயாகும். எனவே வரைபட முன்னீட்சிகளில் நாம் இடவமைப்பின் சார்பலனான புள்ளி அளவை அறிமுகப்படுத்தி வித்தியாசங்களை ஒடுக்கமான வரம்புக்குள் அடக்க பாடுபடவேண்டும். ஒப்பளவுக் கணக்கு விபரம் பெயரளவிற்கே என்றாலும் மிக நுண்ணிய அளவுகள் தவிர ஏனைய அளவுகளில் பொதுவாக தேவைப்படும் அளவிற்கு சரியானதாகவே இருக்கிறது.
1:10,000,போன்ற பெரிய வரையறுக்கப்பட்ட அளவுடைய வரைபடங்கள் சிறிய பரப்புகளை விரிவாக விளக்குபவனவாகவும், 1:10,000,000 போன்ற சிறிய வரையறுக்கப்பட்ட அளவையுடைய வரைபடங்கள் தேசங்கள், கண்டங்கள் அல்லது உலக மொத்தமும் போன்ற பெரிய பரப்புகளை உள்ளடக்கியதாகவும் காணப்படும். பெரிய/சிறிய என்ற சொல்லாட்சி வரையறுக்கப்பட்ட அளவுகளை பின்னங்களாக எழுதும் பழக்கத்திலிருந்து உருவானதாகும்:1/10000 என்பது 1/10000000 ஐ விட பெரியது.இத்தகைய வரையறுக்கப்பட்ட அளவுகளை பெரியனவாகவும்,சிறியனவாகவும் பிரிக்கத்தக்க தெளிவான கோடு எதுவும் நிர்ணயிக்கப்படவில்லை.எனவே 1/100000 என்பதை மிதமான வரையறுக்கப்பட்ட அளவாக எடுத்துக் கொள்ளுதல் உசிதமானது. பெரிய ஒப்பளவுகளைக் கொண்ட வரைபடங்களுக்கு எடுத்துக்காட்டு, நடைபயணம் மேற்கொள்ளுபவர்க்ளுக்கான 1:25000 வரைபடங்கள்; ஆனால் வாகனமோட்டிகளுக்கான வரைபடங்களான 1:250,000 அல்லது 1:1,000,000 போன்றவை சிறிய ஒப்பளவுகளைக் கொண்டவைகளேயாம்.
பயனாளிகளின் பார்க்கும் திறனை அதிகரிக்க செய்ய வேண்டும் என்ற நோக்கோடு மிகச் சரியானவை எனக் கருதப்படும் வரைபடங்கள் கூட தங்களது வரையறுக்கப்பட்ட அளவின் நுட்பத்தில் குறிப்பிட்டளவு தியாகம் செய்ய வேண்டியுள்ளது.எடுத்துக்காட்டாக, சாலைகள் மற்றும் சிறிய நதிகளின் அகலமானது, வரைபடங்களில் காட்டப்படுவதற்கு மிக ஒடுக்கமாகத் தோன்றும் பொழுது மிகைப்படுத்திக் காட்டப்படுகிறது.அவ்வாறல்லாத பட்சத்தில், அச்சிடப்பட்ட வரைபடங்களில் அவைகளை வெறுங்கண்ணால் பார்ப்பதற்கு இயலாமல் போகலாம். சிறிய அலகாக பிக்சலைக் கொண்ட கணினி வரைபடங்களிலும் இது போன்றதொரு சூழ்நிலையே நிலவுகிறது.எடுத்துக்காட்டாக ஒரு ஒடுங்கிய நதியின் அகலம் வரைபட ஒப்பளவில் பிக்சலின் அளவை விட பன்மடங்கு சிறியதாயிருப்பினும் ஒரு பிக்சல் அகல ஒப்பளவு கொண்டதாய் நிர்ணயிக்கப்படுகிறது.
சில நேரங்களில் வரைபடங்களின் ஒப்பளவுகள் வேண்டுமென்றே திரிக்கப்படலாம்.எடுத்துக்காட்டாக இங்கு காட்டப்பட்டுள்ள ஐரோப்பாவின் வரைபடம் மக்கள் தொகை பரவலைக் காட்ட எதுவாகத் திரிக்கப்பட்டுள்ளது.கண்டத்தின் கரடுமுரடான வடிவம் தென்படுமளவிற்கு அடிப்படை ஒப்பளவு,தோராயமாக ஒரே சீரானதாகவே உள்ளது.இது எளிய விளக்கப்படம் (கார்டோகிராம்)என்றழைக்கப்படுகிறது.
திரிக்கப்பட்ட வரைபடத்தின் மற்றொரு எடுத்துக்காட்டு பிரசித்தி பெற்ற லண்டனின் நிலத்தடி வரைபடமாகும்.அடிப்படை புவியியற் அமைப்புக்கு உரிய் மரியாதை அளிக்கப்பட்டிருந்தாலும் நிலையங்களின் தொடர்பை தெளிவுபடுத்த குழாய் பாதைகளும், தேம்ஸ் நதியின் போக்குகளும் அசட்டை பண்ணப்பட்டிருக்கிறது.வரைபடத்தின் ஓரங்களைவிட வரைபடத்தின் மையத்தினருகில் நிலையங்களுக்கிடையேயான தூரம் அதிகமானதாகக் காட்டப்பட்டிருக்கிறது.
மேலும் பிசகுகள் வேண்டுமென்றே ஏற்படுத்தப்பட்டனவாய் இருக்கலாம்.உதாரணமாக வரைபட வல்லுனர்கள் ராணுவ தளவாடங்களை குறிப்பிடாமல் விட்டுவிடவோ அல்லது வரைபடத்தின் தெளிவை அதிகரிக்க சில முக்கிய அம்சங்களை உதாசீனப்படுத்தவோ முனையலாம். ஒரு சாலை வரைபடம், ரயில் பாதைகளையும் சிறிய நீர்நிலைகளையும் அல்லது சாலையோடு தொடர்பில்லாத அம்சங்களையும்,காட்டவோ,காட்டாமல் விடவோ அல்லது தெளிவற்றதாகக் (உடைக்கப்பட்ட அல்லது புள்ளிகளாலான கோடுகளினாலோ/ வெறும் எல்லைக் கோடுகளினாலோ காட்டுவது) காட்டப்படவோ வாய்ப்புண்டு. ஆரவாரமகற்றுதல் (டிக்ளட்டரிங்)என்றழைக்கப்படும் இந்நடைமுறை பொதுவான புவியியற்பிழையின்மைக்கு பங்கம் வராமல் பயனர் நாடும் தகவலை தெளிவாகத் தரவல்லது. மென்பொருளை அடிப்படையாகக் கொண்ட வரைபடங்களில் ஆரவாரமகற்றுதலை இருநிலைமாற்றி கொண்டு இயக்கவோ,அமர்த்தவோ,தானியங்கியாக நிர்ணயிக்கவோ கூடும்.தானியங்கி முறையில் ஆரவாரமகற்றுதலின் அளவு, திரையில் தோன்றும் ஒப்பளவை பயனர் மாற்றுவதற்கேற்ப மாறுகிறது.
உலக வரைபடங்களும் அவற்றின் முன்னீட்சிகளும்
உலகம் அல்லது ஏனைய பரப்புகளின் வரைபடங்கள் அரசியல் ரீதியாகவோ,பௌதீக ரீதியாகவோ வரையப்படலாம். அரசியல் வரைபடங்களின் மிக முக்கிய குறிக்கோள் எல்லைகளை காட்டுவது.பௌதீக வரைபடங்களின் குறிக்கோள் புவியியற் அம்சங்களான மலைகளையும், மண் வகைகளையும் நில பயன்பாட்டையும் உணர்த்துவது.நிலவியல் வரைபடங்கள் பௌதீக மேற்பரப்பை மட்டுமல்லாது, நிலத்தின் கீழிருக்கும் பாறைகளையும் அவற்றின் குணாதிசயங்களையும்,பிளவு பெயர்ச்சிக் கோடுகளையும் நிலத்தடி அமைப்புக்களையும் காட்டுகின்றன.
பூமியின் மேற்பரப்பைக் காட்டும் வரைபடங்கள் புவிவடிவ முப்பரிமாண மேற்பரப்பை, இருபரிமாண படமாக மாற்றுவதற்கேதுவாக முன்னீட்சியைப் பிரயோகிக்கின்றன. பிரசித்தி பெற்ற உலக வரைபட முன்னீட்சி மெர்கெடார் முன்னீட்சியாகும். இது முதலில் மாலுமி விளக்கப் படமாகவடிவமைக்கப்பட்டிருந்தது.
விமானிகள், லேம்பர்டின் கூம்பு முன்னீட்சி உருவமாறாபடவரைவை அடிப்படையாகக் கொண்ட வளிப்போக்கு வரைபடத்தை உபயோகப்படுத்துகின்றனர்.இதில் வரைபடத்திற்கான பூமியின் பிரிவில் ஒரு கூம்பு வைக்கப்பட்டிருக்கும். இக்கூம்பு பூகோளத்தின் நியமக் கோடுகளாகத் தேர்வு செய்யப்பட்ட இரு இணைகளை வெட்டுகிறது. இது ஒரு பெரிய வட்ட பாதையின் போக்கை விமானிகள் இருபரிமாண வரைபடங்கள் வாயிலாக நிர்ணயிக்க வழிவகுக்கிறது.
மின்னணு வரைபடங்கள்
20 ம் நூற்றாண்டின் இறுதியிலிருந்து வரைபட வல்லுனரின் மிக முக்கிய கருவி கணினியாகும். தரவு சேகரிக்கும் கருத்தாய்வு நிலையிலிருந்தே, வரைபடவியலின் பெரும்பகுதி புவியியல் தகவல் முறைமைகளால் (ஜியாகிராஃபிக் இன்ஃபர்மேஷன் சிஸ்டம்-GIS)கிரகிக்கப்பட்டுள்ளது. வான்வெளியில் அமைந்துள்ள மாறக்கூடிய காரணிகளை, தற்போதிருக்கும் வரைபடங்களின் மீது இடம்பெறவைப்பதை எளிதாக்கியிருக்கும் தொழில்நுட்பத்தால் வரைபடங்களின் பயன்பாடானது பெருக்கமடைந்துள்ளது. உள்ளூர் தகவல்களான மழையளவு,வனவிலங்குப் பரவல்,அல்லது மக்கள் தொகை தரவு போன்றவை வரைபடங்களோடு ஒருங்கிணைக்கப்படுவது திறமையான பகுப்பாய்வையும்,சிறப்பான முடிவெடுக்கும் தன்மையையும் ஏற்படுத்துகிறது. மின்னணு யுகத்திற்கு முன்பு இம்மாதிரியான தரவு ஒப்புநோக்கல் மருத்துவர் ஜான் ஸ்னோஅவர்கள் காலராவின் காரணத்தை கண்டுபிக்க வழிவகுத்தது. இன்று வன விலங்கு ஆர்வலர்கள் மற்றும் இராணுவத்தினர் உட்பட பலதரப்பட்ட நிறுவனங்கள் இத்தகைய ஒப்புநோக்கலை உபயோகித்து வருகின்றன.
GIS-ஐத் தவிர வரைபடங்களை உருவாக்குவதற்கு வரைபடவல்லுனர்கள், பல்வேறு கணினி வரைகலை நிரல்களையும் தற்போது பயன்படுத்தி வருகின்றனர்.
ஊடாடும் கணினி வரைபடங்களும் வணிகர்களிடம் கிடைக்கின்றன.இவை பயனர்கள் வரைபடத்தில் உள்ள விபரங்களை பெரிதாக்கவோ ,சிறிதாக்கவோ (முறையே ஒப்பளவைக் கூட்டுவது குறைப்பது வாயிலாக),அல்லது முடிந்தவரை புள்ளிகளின் இடம் மாறாமல் வைத்து, வேறு வரைபட ஒப்பளவுப் பதிலி வரைபடத்தால் மாற்றவோ வகைசெய்கிறது. அக வாகன உலக போக்குவரத்து வழிநடத்துதலுக்கான செயற்கைக்கோள் வசதிகள் (இன் கார் குளோபல் நேவிகேஷன் சேட்டலைட் சிஸ்டம்) என்பவை செயற்கைக்கோள் துணைகொண்டு பயனர் செல்லும் வழியைத் திட்டமிடும் வசதியையும், இருக்குமிட கண்காணிப்பாலோசனை வசதிகளையும் உள்ளடக்கியது. கணினி விஞ்ஞானியின் பார்வையில் வரைபட விபரங்களை பெரிதாக்குவது கீழ்காணும் பயன்களைக் கொண்டது:
எடுதுதுக்காட்டாக:
மேலும் பார்க்க வெப்பேஜ் (கிராஃபிக்ஸ்), PDF (லேயர்ஸ்), மேப் க்யுயெஸ்ட், கூகிள் மேப்ஸ், கூகிள் சேர்ச், கூகிள் எர்த், ஓபன் ஸ்ட்ரீட் மேப்அல்லது யாஹூ மேப்ஸ்.
அடையாளமிடுதல்
இடஞ்சார்ந்த தகவல்களை திறமையாக அறிவிக்க நதிகள், ஏரிகள், நகரங்கள் போன்ற அம்சங்கள் அடையாளப்படுத்தப்படவேண்டும். வரைபடவியல் வல்லுனர்கள், பல நூற்றாண்டுகளாக அடர்த்திமிக்க வரைபடங்களிலும் கூட பெயர்களைக் குறிக்கும் கலையில் தேர்ச்சி பெற்றுள்ளனர். எழுத்து அல்லது பெயர் அமைவுருதல், பொருள்விபரச் சீட்டுகளின் எண்ணிக்கை அதிகமானாலோ, வரைபட அடர்த்தி அதிகமானாலோ,மிகப் பெரிய கணிதச் சிக்கலாக உருவாகக் கூடும். எனவே, எழுத்துகள் குறிக்கப்படுதல் அதிக நேரம் எடுத்துக்கொள்வதாகவும், பணியாளரடர்த்தி மிக்கதாகவும் இருப்பதால் வரைபடவியல் வல்லுனர்களும் GIS பயனர்களும் இவ்வேலையை எளிதாக்க தானியங்கி பொருள்விபரச் சீட்டு பொருத்துதலை உருவாக்கியுள்ளனர்.
புவியியலல்லாத இடஞ்சார்ந்த வரைபடங்கள்
சூரிய மண்டலம் மற்றும் ஏனைய பிரபஞ்ச அம்சங்களைப் பற்றி வரைபடங்கள் உருவாக்கப்பட்டுள்ளன.எடுத்துக்காட்டாக நட்சத்திர வரைபடங்கள். பிற அமைப்புக்களான சந்திரன் மற்றும் ஏனைய கோள்கள் பற்றிய வரைபடங்கள் தொழில்நுட்பரீதியாக நிலவியல் வரைபடங்களல்ல.
இடஞ்சாராத வரைபடங்கள்
கன்ட்ட் விளக்கப்படங்கள் போன்றவை இனங்களின் தர்க்கரீதியான தொடர்பை காட்டுமே தவிர இடஞ்சார்ந்த தொடர்பைக் காட்டுவதேயில்லை.
பல வரைபடங்கள் பரப்புருவிலானதன்மையாயின.இவைகளில் தூரங்கள் முக்கியமற்றவை. இணைக்கும் திறனே முக்கியத்துவம் வாய்ந்தது.
புற இணைப்புகள்
பகுப்பு:நிலப்படவரைவியல் பகுப்பு:நிலப்படங்கள் பகுப்பு:புவியியல் பகுப்பு:கூகுள் தமிழாக்கம்-புவியியல்
ஏளூர் கைலாசநாதர் கோயில்
ஏளூர் கைலாசநாதர் கோயில் தமிழ்நாட்டில் நாமக்கல் மாவட்டம், ஏளூர் என்னும் ஊரில் அமைந்துள்ள சிவன் கோயிலாகும். இது ஒரு தேவார வைப்புத்தலமாகும்.
அமைவிடம்
நாமக்கல் நகரிலிருந்து வையப்பமலைக்குச் செல்லும் வழியில் ஏளூர் உள்ளது. இவ்வூர் அகரம் ஏளூர் என்றும் வழங்கப்படுகிறது.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள் பகுப்பு:தேவார வைப்புத் தலங்கள்
இரசியாவில் உள்ள தூதரகங்களின் பட்டியல்
இது இரசியாவில் உள்ள தூதரகங்களின் பட்டியல்.
வெளி இணைப்புக்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
சீருடை (சங்கக் காற்பந்து)
thumb|200px|2006இல் பவல் நெத்வெட் தற்கால காற்பந்து சீருடையை அணிந்துள்ளார் சங்கக் காற்பந்தில், மற்ற விளையாட்டுக்களைப் போலவே, சீருடை என்பது விளையாட்டாளர்கள் அணிகின்ற சீர்தர உடைகளையும் உபகரணங்களையும் குறிக்கும். இதனை ஆங்கிலத்தில் கிட் ("kit"), இசுட்ரிப் ("strip") எனக் குறிப்பிடுகின்றனர். காற்பந்தாட்டச் சட்டங்கள் ஓர் விளையாட்டாளர் அணிந்திருக்க வேண்டிய குறைந்த பட்ச உடைகளைக் குறிப்பிடுகிறது. மேலும் விளையாட்டாளருக்கும் பிற பங்கேற்பாளருக்கும் எவ்வித ஆபத்தும் விளைவிக்கக் கூடிய எதனையும் தரிப்பதை தடை செய்கிறது. காற்பந்துப் போட்டி நடத்தும் அமைப்புக்கள் இவற்றைத் தவிர கூடுதலாக சட்டைகளில் காட்சிப்படுத்தப்படும் வணிகச் சின்னங்கள், அவற்றின் அளவுகள் ஆகியவற்றை வரையறுக்கலாம். மேலும் ஆட்டத்தில் இறங்கும் இரு அணிகளின் சீருடை வண்ணங்களும் ஒன்றாக அல்லது ஒத்து இருந்தால் வெளியூரிலிருந்து வந்து ஆடும் அணி வேறு வண்ண உடைகளை அணிவது கட்டாயமாகும்.
காற்பந்து வீரர்கள் பொதுவாக தங்கள் சட்டையின் பின்புறத்தில் தங்களை அடையாளப்படுத்தும் எண்களை அணிவது வழக்கமாக உள்ளது. துவக்கத்தில் அணி உறுப்பினர்கள் 1 முதல் 11 வரையான, கிட்டத்தட்ட தங்களின் விளையாடும் இடத்தைப் பொறுத்து, எண்களை மட்டுமே அணிந்து வந்தனர். இது பின்னர் ஒரு குழுவின் அங்கத்தினர்களுக்கு ஓர் பருவம் முழுமையும் ஒரே எண் வழங்கப்படும் முறைக்கு மாறியது. தொழில்முறை கழகங்கள் தங்கள் விளையாட்டாளரின் சட்டையில் அவரது பெயரை (அல்லது செல்லப் பெயரை) எண்ணிற்கு மேலாக (மிகச் சிறிய நேரங்களில் கீழாக) காட்சிப்படுத்துகின்றனர்.
ஆரம்ப காலங்களிலிருந்து காற்பந்து சீருடைகள் மிகவும் பரிணாம வளர்ச்சி அடைந்துள்ளன. தடித்த பருத்திச் சட்டைகள், முழங்கால் காற்சராய்கள், கனமான, நெகிழ்வில்லாத, தோல் மூடுகாலணிகளையும் பயன்படுத்திய காலகட்டத்திலிருந்து  உடைத் தொழில்நுட்ப மற்றும் அச்சிடல் மேம்படுத்தல்களால் மெல்லிய செயற்கை இழைகளாலான வண்ணமிகு சட்டைகள், உடலியக்கத்திற்கு தடை செய்யாத வடிவமைப்புகள், குறைவான நீளம் கொண்ட காற்சட்டைகள், இலகுவான மிருதுவான காலணிகள் என இருபதாம் நூற்றாண்டில் முன்னேறியுள்ளது. 20ஆம் நூற்றாண்டில் விளம்பர முறைமைத் தழுவலால் புரவலர்களின் வணிகச் சின்னங்கள் சட்டைகளில் தோன்றத் துவங்கின. தொழில்முறைக் கழகங்கள் விளையாட்டு வீரர்களின் உடைகளின் நகல்களை இரசிகர்களுக்கு விற்று குறிப்பிடத்தக்க வருமானத்தை ஈட்ட முடிந்தது.
வெளி இணைப்புகள்
பகுப்பு:காற்பந்தாட்ட வீரர்கள் பகுப்பு:காற்பந்தாட்டம்
2,5- ஈரைதரோபியூரான்
2,5- ஈரைதரோபியூரான் (2,5-Dihydrofuran) என்பது C4H6O என்ற மூலக்கூற்று வாய்பாடு கொண்ட ஒரு கரிம வேதியியல் பல்லினவளைய அரோமாட்டிக் சேர்மமாகும். பியூரானின் ஒற்றைநிறைவுறா பிணைப்பு வழிப்பொருள் என்று வகைப்படுத்தப்பட்டுள்ள இச்சேர்மம் நிறமற்றும் எளிதில் ஆவியாகக்கூடிய திரவமாகவும் காணப்படுகிறது. பியூட்டாடையீனின், ஈப்பாக்சைடு மறுசீராக்கல் வினையின் மூலம் 2,5 ஈரைதரோபியூரான் உருவாகிறது.
மேற்கோள்கள்
பகுப்பு:பல்லின வளையச் சேர்மங்கள் பகுப்பு:ஈரைதரோபியூரான்கள்
கிரிராஜ் கிசோர்
ஆச்சாரிய கிரிராஜ் கிசோர் (Acharya Giriraj Kishore),  (4 பிப்ரவரி 1920 - 13 சூலை 2014) இந்துத்துவா கருத்தியல் கொண்டவர். சங்கப்பரிவாரின்சமயப் பிரிவான விசுவ இந்து பரிசத்தின் மூத்த துணைத் தலைவராக செயல்பட்டவர்.
வாழ்க்கை
கிசோர், உத்திரப்பிரதேசம், ஈடா கிராமத்தில் பிறந்தவர். இந்தி மொழி, வரலாறு மற்றும் அரசியல் அறிவியல் ஆகியவற்றில் முதுநிலப் பட்டம் பெற்ற பள்ளி ஆசிரியர். பாரதிய ஜனதா கட்சியின் தலைவர்களில் ஒருவரான விஜயராஜே சிந்தியாவால் ஈர்க்கப்பட்ட கிசோர், அயோத்தியில் மீண்டும் இராமர் கோயில் கட்ட ராம ஜென்மபூமி இயக்கத்தில் கலந்து கொண்டார்.
வெளி இணைப்புகள்
பகுப்பு:1920 பிறப்புகள் பகுப்பு:2014 இறப்புகள் பகுப்பு:இந்துத்துவம் பகுப்பு:ராஷ்டிரிய சுயம்சேவாக் சங்கம் பகுப்பு:ராஷ்டிரிய சுயம்சேவாக் சங்கத்தினர்
மாடத்தியம்மன்
மாடத்தியம்மன் திருக்கோவில் பன்னம்பாறை
மாடத்தியம்மன் என்பவர் நாட்டார் பெண் தெய்வங்களில் ஒருவராவார். இவருக்கு தூத்துக்குடி மாவட்டத்தில் பன்னம்பாறை எனுமிடத்தில் கோயில் அமைக்கப்பட்டுள்ளது. 400 ஆண்டுகளுக்கும் முன்பு மாடத்தி எனும் பெண்ணை அவளின் ஏழு அண்ணமார்கள் கௌரவ கொலை செய்தனர். அந்தக் கொலை தவறான சந்தேகத்தால் நடத்தப்பட்டது என்பதால், அந்த அண்ணன்மார்களின் வாரிசுகள் மாடத்திக்கு கோயில் கட்டி வழிபட்டு வருகின்றனர்.
தொன்மம்
முருகேச பாண்டியன்- முத்துப்பேச்சியம்மாள் தம்பதியினருக்கு ஏழு ஆண்குழந்தைகள் பிறந்திருந்தன. தங்களுக்கு ஒரு பெண் குழந்தை வேண்டுமென குலதெய்வமான சுடலைமாடனிடம் நேர்ந்துகொண்டனர். அவர்களுக்கு அடுத்தாண்டு பெண்பிள்ளை பிறந்தது. அதற்கு மாடத்தி என்று பெயரிட்டு வளர்த்தனர்.
மாடத்தியின் பத்து வயதில் பெற்றோர் இறந்தனர். அதன்பின்பு ஏழு அண்ணன்மார்களும் அவளை வளர்த்து வந்தனர். இவர்கள் பன்னம்பாறை கிராமத்தில் நாட்டாமை செய்துவந்தனர். பன்னம்பாறைக்கும் அருகிலுள்ள பூச்சிக்காடு கிராமத்திற்கும் பிரட்சனை உண்டானது. அதனை மாடத்தியின் அண்ணன் கந்தையாபாண்டியன் தீர்த்து வைத்தார். ஆனால் பூச்சிக்காட்டினை சேர்ந்தவர்கள் தங்களுக்கு அநிதி இழைக்கப்பட்டதாக கருதினார்கள். பூச்சிக்காடு கிராமத்திலிருந்து அருணாசலத்தேவர் தன் மகனுக்கு பெண்கேட்டு வந்தபோது, தற்போது மாடத்திக்கு திருமணம் செய்யும் உத்தேசமில்லை என திருப்பி அனுப்பி விட்டனர். அதனை பூச்சிக்காடு கிராமத்தினர் அவமானமாக நினைத்தனர்.
மாடத்தியை ஒட்டன்புதூர் குளம் கிராமத்தினைச் சேர்ந்த செல்லப்பாண்டியனுக்கு திருமணம் செய்து வைத்தனர். இத்தம்பதிகளுக்கு சுடலைமுத்து, இசக்கி என இரு குழந்தைகள் பிறந்தன. செல்லப்பாண்டி பிழைப்புக்காக கொழும்புக்கு சென்றார். அவர் சென்றபின்பு மாமியாருடன் சண்டை ஏற்பட்டு அண்ணமார்களிடமே வந்துசேர்ந்தாள் மாடத்தி.அதன் பின்னர் தனக்கும், மாமியாருக்கும் ஒத்துப்போகாததால் பிறந்த வீட்டுக்கு பிள்ளைகளுடன் வந்தாள் மாடத்தி. இரண்டே வருடங்களில் திரும்பிவந்துவிட்ட அவளையும் குழந்தைகளையும் அண்ணன்களும், அண்ணிமார்களும் அன்போடுதான் நடத்தினார்கள்.
ஒருமுறை திருச்செந்தூர் முருகன் கோயிலில் மாசிமாத திருவிழா நடந்துகொண்டிருந்தது. தனது இரண்டு பிள்ளைகளையும் அழைத்துக்கொண்டு, அண்ணிமார்கள் துணையோடு மாடத்தி திருவிழாவிற்கு சென்றாள். மிட்டாய்க் கடைகளில் அண்ணிமார்களிடம், ‘மதனி, உங்க மருமக பிள்ள, ராட்டு ஆடனும்கிறான். கூட்டிப்போயிட்டு வாரேன்,’ என்று கூறிச்சென்றாள் மாடத்தி. குழந்தைகளை ராட்டில் ஏற்றிவிட்டாள். ராட்டினம் சுற்றத் தொடங்கியதும் மகள் அழ, உடனே ராட்டை நிறுத்தச் சொல்லி மகளை எடுக்கச் சென்றாள்.
‘‘என்னலே செல்லுதே?’’ என்று கோபமாகக் கேட்டான் அண்ணன். ‘‘மாசித் திருவிழாவில, உன் தங்கச்சி மாடத்தி, எவனோ ஒருத்தன்கூட சோடிபோட்டு ராட்டு ஆடினாளே, அவளுக்கு என்ன தீர்ப்ப சொல்லப்போற?’’ உடனே அந்த இடத்திலிருந்து கடும் சினத்துடன் புறப்பட்டனர், கந்தையா பாண்டினும் அவரது தம்பிகளும். வீட்டுக்கு வந்த அவர்கள் சாப்பிடக்கூட இல்லாமல் களத்து மேட்டிற்குப்போய் ஆலோசித்துக்கொண்டிருந்தார்கள். ‘நாலு பேரு சபையில நம்மள கேவலப்படுத்தின தங்கச்சிய கொல்லுவதுதான் சரி’ என முடிவு செய்தனர்.
மறுநாள் காலை, சந்தண பாண்டியன், தங்கையை அழைத்தான், ‘‘தாயி, விறகு வெட்டப்போணும்... ஓலைப்பெட்டியை எடுத்துக்கிட்டு கல்லாட்டாங்குடி தோட்டகாட்டுக்கு விரைசல வந்து சேரு,’’ என்று கூறிவிட்டு வேகமாகச் சென்றான். அண்ணன் தம்பிகள் ஏழு பேரும் கல்லாட்டாங்குடி ஆலமரத்து கிளைகளில் ஏறி அமர்ந்து கொண்டனர். குலசாமியை வேண்டிக்கொண்டனர். ‘ஐயா, நம்ம குடும்ப கௌரவத்துக்கு பங்கத்தை ஏற்படுத்திட்டா உடம்புறந்தா. அதனால இந்த முடிவு எடுத்திருக்கோம். எங்களை மன்னிச்சிரு அப்பனே’ என்று வேண்டிக்கொண்டனர்.
தங்கச்சி வந்து விறகு எடுப்பதற்கு ஏதுவாக காய்ந்த மரக்கிளைகளை கொஞ்சம் வெட்டிப்போட்டிருந்தனர். மாடத்தி வந்ததும், அண்ணன் சுடலை முத்து பாண்டியன், ‘விறக விருசுல எடு, தாயி’ என்று சொன்னான். மாடத்தியும் குனிந்து இரண்டு சுள்ளி விறகு எடுக்கையில் மரக்கிளையிலிருந்து கீழே குதித்த மூத்த அண்ணன் கந்தையா பாண்டியன், வீச்சருவாளால் தங்கையின் கழுத்தை வெட்ட, மாடத்தியின் தலை தனியேபோய் விழுந்தது. கோபம் தனியும் வரை சுழன்றுகொண்டேயிருந்தது.
பிறகு அந்தத் தலை பேசியது: ‘அண்ணே, எவன் பேச்சேயோ கேட்டு, என்னை இப்படி, பண்ணிட்டியே, என் புள்ளங்களும், புருஷனும் வந்து கேட்டா என்ன பதில் சொல்லுவீக? ஏழு அண்ணன்மார்களிலே ஒருத்தனக்குக்கூடவா தங்கச்சிங்குற இரக்கம் இல்லாம போச்சு?, நான் எந்த தப்பும் பண்ணலையே! என்னைப் பெத்தவளே, இந்த கொடுமையை பார்க்க, நீ உசுரோட இல்லாம போயிட்டியே! ஏ, சுடலமாடசாமி, நீ இருக்குறது உண்மைன்னா இவனுங்களே நீரே கேளும்..’
கண்களை மூட, தனியே கிடந்த அவள் உடல் துடிதுடித்து, கைகள் மண்ணை அள்ளி வீசிவிட்டு அடங்கின. உடனே சகோதரர்கள் மாடத்தியின் உடலை எரித்து, அவளது தலையை மண்ணில் புதைத்து விட்டு வீட்டுக்கு சென்றனர். இப்போது மாடத்தியின் வாரிசுகள், மாடத்தியை சாந்தம் அடையச்செய்து அவள் இறந்த இடத்தில் கோயில் எழுப்பி பூஜை செய்து வழிபட்டு வருகின்றனர். இந்த கோயிலில் தீபாவளி அன்று சிலைக்கு எண்ணெய், மற்றும் இளநீரால் அபிஷேகம் செய்து, புதிய பட்டு அணிவித்து, இனிப்பு, காரம் கொண்ட பலகாரங்கள் படையலிட்டு பூஜை செய்கின்றனர்.
ஆதாரங்கள்
பகுப்பு:நாட்டுப்புறப் பெண் தெய்வங்கள்
தி இங்கிலிஷ் பேசண்ட் (திரைப்படம்)
த இங்க்லிஷ் பேஷன்ட் (The English Patient) 1996இல் வெளிவந்த ஆங்கிலத் திரைப்படம் ஆகும். இது இலங்கையரான மைக்கல் ஒண்டாத்தி என்பவரால் 1992 இல் எழுதப்பட்ட புதினத்தின் திரைப்பட வெளியீடாகும். மேலும் இத்திரைப்படம் காட்சியமைப்புகள் எடுக்கப்பட்டபோது ஒண்டாத்தி திரைப்படக் காட்சிகளை தனது விருப்பத்திற்கிணைய எடுக்க உதவினார் என்பதும், இத்திரைப்படம் 9 ஆஸ்கார் விருதுகளை வென்றதும் குறிப்பிடத்தக்கது.
வகை
போர்ப்படம் / காதல்படம்
கதை
உடல் முழுவதும் தீக்காயங்களுடன் கனேடிய செஞ்சிலுவைச் சங்கப் பெண்மணியினால் பாதுகாக்கப்படுகின்றார் கவுண்ட் டி அல்மசி (ரால்ப் பியெனேஸ்). பின்னர் அவர் தனது வாழ்க்கை வரலாற்றை நினைத்துக் கொள்வது திரைக்கதை அவர் அவ்வாறு நினைக்கும் பொழுது அவருக்கு எவ்வாறு இக்காயங்கள் நேர்ந்ததெனவும் கூறுகின்றார். மேலும் வேறொருவரின் மனைவியாகப் போகும் ஒருவரிடம் ஏற்படும் காதல் காரணமாக அவரை தன்னுடன் அழைத்துச் செல்லும் பொழுது ஏற்படுகின்ற பல பிரச்சினைகளை எவ்வாறு எதிர் கொண்டார் எனவும் தனது காயப்பட்ட காதலியினைக் இறுதியில் காப்பாற்ற முடியாத நிலையில் தத்தளிக்கின்றார். குகை ஒன்றினுள் அவரது காதலியினை வைத்து விட்டு உதவி தேடி பாலைவனங்களில் நடைபோட்டு அருகில் இருந்த பிரித்தானியப் படைத் தலைமைப் பீடத்திற்குச் செல்கின்றார். அங்கு உதவி கொடுக்க மறுக்கும் அவர்களால் கைவிடப்பட்ட நிலையில் ஜேர்மனிய நாசிப்படைகளால் உதவி வழங்கப்படுகின்றார். இதற்கிடையில் இறந்து போகும் அவரது காதலியின் உயிரை அவரால் காப்பாற்ற இயலவில்லை. இறுதியில் ஜேர்மனியர்களுக்கு பிரித்தானிய அரசுப் படைகளின் ரகசியங்களை விளக்குகின்றார். இதனை அறிந்து கொள்ளும் இவர் அவர்கள் வழங்கிய விமான ஊர்தியில் இற்ந்த காதலியின் உடலைக் கொண்டு வருகையில் பிரித்தானியப் படைகளால் சுட்டு வீழ்த்தப்படுகின்றார். அவ்வாறு ஏற்பட்ட காயங்களே அவை என அவரிடம் கதை கேட்டவர்கள் புரிந்து கொள்கின்றனர்.
துணுக்குகள்
பகுப்பு:ஆங்கிலத் திரைப்படங்கள் பகுப்பு:1996 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்கத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:பிரித்தானிய திரைப்படங்கள்
ஜானி டெப்
ஜானி டெப் (Johnny Depp) என்பவர் ஓர் அமெரிக்க நடிகர். இவர் 1963 ஆம் ஆண்டு சூன் திங்கள் 9 ஆம் தேதி பிறந்தார். இவர் கோல்டன் குளோப் விருது மற்றும் சிறந்த நடிகருக்கான ஸ்கிரீன் ஆக்டர்ஸ் கில்ட் விருது வென்றுள்ளார். பைரேட்ஸ் ஆஃப் தி கரீபியன் திரைப்படங்களில் கேப்டன் ஜாக் ஸ்பாரோ என்ற பாத்திரத்தில் நடித்ததற்காக உலகப் புகழ்பெற்றவர்.
தொலைக்காட்சி
டெப், 1987 இல் வெளியான பாக்ஸ் தொலைக்காட்சி தொடரான 21 ஜம்ப் ஸ்ட்ரீட் தொடரில் முக்கிய கதாபாத்திரத்தில் நடித்தார்.
திரைப்படம்
thumb|left|1992 ல் நடைபெற்ற [[கேன்ஸ் திரைப்பட விழாவில் ஜானி டெப்]]
டெப்பின் முதல் திரைப்படம் ”எ நைட் மேர் இன் எல்ம் இசுட்ரீட்” ஆகும். 2003 இல் வால்ட் டிஸ்னி கம்பனியின் பைரேட்ஸ் ஆஃப் தி கரீபியன்: தெ கர்ஸ் ஆப் தெ பிளாக் பெர்ல் திரைப்படம் இவருக்கு மிகப்பெரிய வெற்றிப்படமாக அமைந்தது.
சார்லி அண்ட் தெ சாக்லேட் பேக்டரி படத்தில் சிறப்பாக நடித்ததால் இவருக்கு சிறந்த நடிகருக்கான எம்பயர் விருது வழங்கப்பட்டது.
மேற்கோள்கள்
பகுப்பு:ஆங்கிலத் திரைப்பட நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:ஆங்கில அமெரிக்கர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
குழலி அம்மன்
தொன்மம்
மாடத்தி தலையை வயலிலும், முன்டத்தினை வாய்க்காலிலும் போட்டு சென்றனர். காலையில் மேகலிங்க மூப்பனார் மனைவியுடன் அறுவடை செய்யும் போது, குலவை சத்தம் கேட்டது. அவர்கள் மாடத்தியின் தலையைக் கண்டு பயந்தார்கள். சீவலப்பேரி ஊரில் குறி கேட்டபோது நிகழ்ந்தவைகள் அனைத்தும் தெரிந்தன. மேகலிங்க மூப்பனார் தன்னுடைய சொந்தங்களான ஐந்து குடும்பத்தினருடன் இணைந்து மாடத்தி அம்மனுக்கு கோயில் எழுப்பினார்கள். குலவை ஓசை கேட்டமையால் குலவை அம்மன் என்று அழைத்தனர். பின்நாட்களில் அது குழலி அம்மன் என்று மறுவியது.
ஆதாரங்கள்
பகுப்பு:நாட்டுப்புறப் பெண் தெய்வங்கள்
தேர்
thumb|250px|[[கொழும்பு|கொழும்பில் ஒரு தேர்]] தேர் என்பது பொதுவாக கோயில்களில் கடவுளரை ஊர்வலம் எடுத்துச் செல்லப் பயன்படுத்தும் ஓர் ஊர்தியாகும். இத்தேரை திருவிழா நாட்களில் பக்தர்கள் ஊர்வலமாக வடம் பிடித்து இழுத்துச் செல்வர். இதன் பீடம் மரத்தால் ஆனது. இது முழுவதும் மரச்சிற்பங்களால் அலங்கரிக்கப்பட்டு இருக்கும். இது இந்து மதத்தில் மட்டுமில்லாமல், பவுத்தம் போன்ற மதங்களிலும் கடைப்பிடிக்கப்படுகிறது. சிலப்பதிகாரத்தில் புத்த சமயக் கடவுளான அருகனுக்குத் தேர் இருந்ததாகக் குறிப்பு இடம் பெற்றுள்ளது. எனவே கோயில் தேர் என்பது பவுத்த, சமண சமயங்களுக்கு உரியதாக இருந்து இந்து சமயத்திலும் அது பின்பற்றப்பட்டு வந்துள்ளதாகக் கருதலாம். thumb|பாவனையில் இல்லாதபோது தேர் பாதுகாக்கப்படும் [[தேர் வீடு, நல்லூர் கந்தசுவாமி கோவில்]]
சங்க இலக்கியத்தில் தேர்கள்
மரங்களை வைத்துத் தேர் செய்யும் மரபு தமிழகத்தில் பல நூற்றாண்டுகளாக வழக்கிலிருந்துள்ளது. மரத் தேர்களின் அடிப்படையில்தான் கற்தேர்கள் என்னும் ஒற்றைக்கல் ரதங்கள், பல்லவர்களால் மாமல்ல புரத்திலும், பாண்டியர்களால் கழுகு மலையிலும் அமைக்கப்பட்டன. இருப்பினும் பழங்காலத்தில் அமைக்கப்பட்ட தேர்களைக் காண முடியவில்லை. இருப்பினும் சங்க இலக்கியங்களிலும், சிலப்பதிகாரத்திலும், மணிமேகலையிலும் தேர்கள் அக்காலத்தில் இருந்தமைக்கான செய்திகள் உள்ளன. அவை நெடுந்தேர், பொற்றேர், கொடிஞ்சி நெடுந்தேர், கொடித்தேர், அணிகொள்தேர் என்று பலவகையான பெயர்கள் தேர்களுக்கு வழங்கப்பட்டன. சிலப்பதிகாரம் புத்தக் கடவுளுக்கு என்று தேர்த்திருவிழா நடைபெற்றதைக் குறிப்பிடுகிறது.
தேரின் பயன்பாடு
தற்போது பெரும்பான்மையான கோயில்களில் தேர்கள் உள்ளன. அவை இடைக் காலத்திலிருந்து இன்றுவரை செய்து வைக்கப்பட்டவையாகும். பல கோயில்களின் தேர்கள் விசயநகர நாயக்கர் ஆட்சிக் காலத்தில் செய்விக்கப்பட்டவை ஆகும். திருவிழாக் காலங்களில் இறையுருவங்களை வீதிகளுக்கு எடுத்துச் செல்லவே கோயில் போன்ற அமைப்புடைய இத்தேர்கள் பயன்படுத்தப்பட்டு வருகின்றன. தமிழகத்தில் 866 தேர்கள் இருப்பதாகக் கணக்கெடுப்பு அறிக்கை கூறுகிறது.
தேர்ப்படை
அக்காலத்தில் அரசனுக்கு இருந்த நான்கு வகைப் படைகளான தேர்ப்படை, யானைப்படை, குதிரைப்படை, காலாட்படை என்பனவற்றுள் தேர்ப்படை முதலாவது இடத்தில் வைக்கப்பட்டது. போர்களில் தேர் இன்றியமையாத பங்கு வகித்துள்ளது.
thumb|வேலைப்பாடு மிகுந்த தேர்
தேர் அமைப்புகள்
தேர்கள் நான்கு அல்லது அதற்கு மேற்பட்ட கனமான சக்கரங்களைக் கொண்டவையாகும். இவற்றின் மூன்று பக்கங்களிலும் இறையுருவங்களும், புராணக்கதைத் தொகுதிகளைக் காட்டும் சிற்பத் தொகுதிகளும், மிருகங்கள், செடி கொடிகள் ஆகியவற்றின் உருவங்களும், ஆங்காங்கே பக்தர்கள் மற்றும் கொடையாளிகளின் உருவங்களும் செதுக்கப் பட்டிருப்பதைக் காணலாம். திருவிழாக் காலங்களில் அவற்றின் மீது எண்ணெய் பூசுவதால் இச்சிற்பங்கள் அழகாகக் கற்சிற்பங்கள் போன்று கருமை நிறத்தில் காட்சியளிக்கும். தேரின் அமைப்பைப் பொறுத்தவரை அது கோயில் விமானத்தின் அமைப்பைப் பிரதிபலிப்பதாகவே அமைகிறது. இத்தேர் சதுரம், அறுகோணம், பதின்கோணம், பன்னிரண்டுகோணம், வட்டம், நீள்வட்டம், நீள் சதுரம், எண்கோணம், முட்டை வடிவம் என ஒன்பது வகைகளில் அமைக்கப்படுகிறது.
தேர்ச் சிற்பங்கள்
தேர்களில் புராணக்கதை தொடர்பான சிற்பங்கள், குறிப்பாக சைவக் கோயில் எனில் சைவப் புராணக்கதைகளை உணர்த்தும் சிற்பங்களும், வைணவக் கோயில் எனில் வைணவப் புராணக்கதைகளை உணர்த்தும் சிற்பங்களும் பெரும்பாலும் செதுக்கப்பட்டுள்ளன. சில தேர்களில் சைவம், வைணவம் எனும் இரண்டு சமயம் தொடர்பான சிற்பங்களும் இடம் பெற்றுள்ளன.
தமிழகத்துத் தேர்களில் முக்கியத் தட்டுகளில் உள்ள சிற்பங்கள் எட்டு அங்குலம் முதல் இரண்டரை அடி உயரமுள்ளனவாக அமைந்திருக்கும். சிற்றுருச் சிற்பங்கள் ஆறு அங்குலம் உயரம் உடையனவாகும். தேரின் அச்சுப் பகுதியில் கணபதி, முருகன், பூத கணங்கள் ஆகியோரின் உருவங்கள் வைக்கப்பட்டிருக்கும். அவர்கள் தேர்களின் பாதுகாவலர்களாகக் கருதப்படுகின்றனர். தேர்களில் அதிட்டானப் பகுதிகளில் இந்து சமயத் தொன்மக் கதைகளும், மக்களின் அன்றாட வாழ்க்கை முறைகளைச் சித்திரிக்கும் செய்திகளும், சிற்பங்களாக வடிக்கப்பட்டிருக்கும். தேரின் பீடத்தில் நாட்டியப் பெண்கள், இசைக் கருவிகளை மீட்டுவோர், அட்டதிக் பாலகர்கள், கஜலட்சுமி ஆகியோரின் உருவங்கள் அமைக்கப்பட்டிருக்கும்.
தமிழ்நாட்டில் திருச்சிராப்பள்ளி மாவட்டம், வடுகர்பேட்டை எனும் ஊரிலுள்ள கிறித்தவ தேவாலயத்திற்கான தேரில் இயேசு பெருமான் வாழ்க்கையை விவரிக்கும் சிற்பங்கள் இடம் பெற்றுள்ளன.
தேர்த் திருவிழா
thumb|left|18 ஆண்டுகள் ஓடாதிருந்த [[திருவில்லிபுத்தூர் ஆண்டாள் கோவில் திருத்தேர் 1960ல்]] thumb|1974 ல் சீரமைத்த பின் தற்போதய [[திருவில்லிபுத்தூர் ஆண்டாள் கோவில் திருத்தேர்]] தேர்த் திருவிழா என்பது பலதரப்பட்ட மக்களை ஒன்று சேர்க்கும் நோக்கத்துடன் தொடங்கப்பட்டது. ஊர்கூடித் தேர் இழுத்தால் தான் தேர்த் திருவிழாவினைக் கொண்டாட முடியும். இது ஒற்றுமையை மறைமுகமாக வலியுறுத்தும் விழா என்று கூட கொள்ளலாம்.
உசாத்துணை
பகுப்பு:ஊர்திகள் பகுப்பு:தமிழர் மரவேலைக்கலை பகுப்பு:இந்துக் கோயிலில் காணும் பொருட்கள் பகுப்பு:இந்துக் கடவுள் வாகனங்கள்
இரும்பு(III) குளோரைடு
இரும்பு(III) குளோரைடு (Iron(III) chloride) என்பது FeCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரிக் குளோரைடு என்ற பெயராலும் இச்சேர்மத்தை அழைக்கிறார்கள். இரும்பு +3 என்ற ஆக்சிசனேற்ற நிலையில் காணப்படும் இச்சேர்மம் தொழில்துறை அளவில் பயன்பாடு கொண்ட ஒரு பயன்படு பொருளாக விளங்குகிறது. இரும்பு(III) குளோரைடு படிகங்களின் நிறம் பார்வைக் கோணத்தைப் பொறுத்து மாறுபடுகிறது. எதிரொளிக்கப்பட்ட ஒளியில் இப்படிகங்கள் அடர் பச்சை நிறத்திலும், ஊடுறுவி வெளியேறும் ஒளியில் இப்படிகங்கள் செவ்வூதா நிறத்திலும் காட்சியளிக்கின்றன. இரும்பு(III) குளோரைடின் நீரிலி வடிவம் நீருறிஞ்சியாகவும் ஈரக்காற்றில் நீரேற்ற ஐதரன் குளோரைடு மூடுபனியாகவும் உருவாகிறது. மாலிசைட்டு என்ற கனிமமாக இச்சேர்மம், அரிதாக அதன் இயற்கைத் தோற்றத்தில் காணப்படுகிறது. குறிப்பாக சில கிரக மேலோடுகளின் ஆவித்துளைகளிலிருந்து கிடைப்பதாக அறியப்படுகிறது. இரும்பு(III) குளோரைடு நீரில் கரையும்போது நீராற்பகுப்பு அடைந்து வெப்ப உமிழ் வினையாக வெப்பத்தை வெளிவிடுகிறது. இதன் விளைவாக எஞ்சும் பழுப்புநிற அமிலத்தன்மையும் அரிக்கும் பண்பும் கொண்ட கரைசல் கழிவுநீர் சுத்திகரிப்பு மற்றும் குடிநீர் உற்பத்தியில் ஒரு துகள் திரளாக்கியாகப் பயன்படுத்தப்படுகிறது. மேலும், அச்சிடப்பட்ட தாமிரத்தள சுற்றுப் பலகைகளில் நிறமூன்றும் வேதிப்பொருளாகப் பயன்படுகிறது. நீரிலி இரும்பு(III) குளோரைடு மிகவும் வமிமையான ஒரு இலூயிசு அமிலமாகும், கரிமத் தொகுப்பு வினைகளில் வினையூக்கியாக இதைப் பயன்படுத்துகிறார்கள்.
பெயரிடல்
இரும்பு(III) குளோரைடின் இரண்டு பொதுவான வடிவங்களை வேறுபடுத்த நீரிலி மற்றும் நீரேற்று என்ற சொற்கள் சேர்மத்துடன் சேர்த்து பயன்படுத்தப்படுகின்றன. அறுநீரேற்று அல்லது எக்சாநீரேற்று என்ற நீரேறிய வடிவத்தைக் குறிக்க வழக்கமாக எளிய FeCl3⋅6H2O என்ற வேதிவாய்ப்பாடு பயன்படுத்தப்படுகிறது. மாறுபக்க-[Fe(H2O)4Cl2]Cl⋅2H2O என்ற வாய்ப்பாடும் எக்சாநீரேற்று என்ற நீரேறிய வடிவத்தைக் குறிக்கப் பயன்படுத்துவதுண்டு. டெட்ரா அக்குவா டைகுளோரோ இரும்பு(III) குளோரைடு இருநீரேற்று என்ற திட்டப்பெயரில் அமைந்த பெயர் இச்சேர்மத்தின் கட்டமைப்பை தெளிவாக விளக்குகிறது.
கட்டமைப்பும் பண்புகளும்
நீரிலி இரும்பு(III) குளோரைடு சேர்மமானது பிசுமத்(III) குளோரைடு சேர்மத்தின் கட்டமைப்பை ஏற்றுள்ளது. இக்கட்டமைப்பில் எண்முக இரும்பு(III) மையங்கள் இரண்டு ஒருங்கிணைந்த குளோரைடு ஈந்தணைவிகளால் ஒன்றுடன் ஒன்று பிணைந்துள்ளன. இரும்பு(III) குளோ எக்சாநீரேற்றில் மாறுபக்க-[Fe(H2O)4Cl2]+  நேர்மின்னயனி அணைவுகளும் குளோரைடு எதிர்மின் அயனிகளும் காணப்படுகின்றன. எஞ்சியுள்ள இரண்டு நீர் மூலக்கூறுகளும் ஒற்றை சரிவு மூலக்கூறு கட்டமைப்பில் பதியப்பட்டுள்ளன.
இரும்பு(III) குளோரைடின் உருகுநிலை மிகவும் குறைவாகும். மேலும் இது 315 ° செல்சியசு வெப்ப நிலையில் கொதிக்கிறது. இதனுடைய ஆவியில் Fe2Cl6 இன் இருபடிகள் காணப்படுகின்றன. உயர் வெப்பநிலைகளில் இது இரும்பு(II) குளோரைடு மற்றும் குளோரின் வாயுவாக மீளக்கூடிய சிதைவடைதல் வினைக்கு எதிராகப் போட்டியிட்டு D3h இடக்குழு மூலக்கூற்று சீர்மை கொண்ட ஒற்றைப் படியாக பிரிகை அடைகிறது.
தயாரிப்பு
இரும்பு மற்றும் குளோரின் தனிமங்களைச் சேர்ப்பதன் மூலம் இரும்பு(III) குளோரைடு நீரிலியைத் தயாரிக்க முடியும்:
இரும்பு(III) குளோரைடின் கரைசல் தொழிற்சாலைகளில் இரும்பு மற்றும் அதன் தாதுவில் இருந்து தொழில் முறையில் தயாரிக்கப்படுகிறது. மூடிய சுற்றுச் செயல்முறையில்,
இரும்பை ஐதரோ குளோரிக் அமிலத்துடன் வினைபுரியச் செய்து பின்னர் அதனுடன் ஐதரசன் பெரக்சைடைச் சேர்த்து சிறிய அளவுகளில் இரும்பு(III) குளோரைடு தயாரித்துக் கொள்ளப்படுகிறது. பெரசு குளோரைடை பெரிக் குளோரைடாக மாற்றுவதில் ஆக்சிசனேற்றியாக ஐதரசன் பெராக்சைடு செயல்படுகிறது.
மற்ற பல நீரேற்று உலோகக் குளோரைடுகள் போல இரும்பு(III) குளோரைடையும் தயோனைல் குளோரைடுடன் சேர்த்து சூடுபடுத்தி நீரிலி உப்பாக மாற்ற முடியும். இரும்பு(III) குளோரைடையும் தயோனைல் குளோரைடுடன் சேர்த்து சூடுபடுத்தாவிட்டால் இரும்பும் இரும்பு ஆக்சிகுளோரைடும் உருவாகின்றன.
வினைகள்
இரும்பு(III) குளோரைடு நீராற்பகுப்பு அடைந்து ஓர் அமிலக் கரைசலைக் கொடுக்கிறது. இரும்பு(III) ஆக்சைடுடன் சேர்த்து 350 பாகை செல்சியசு வெப்பநிலைக்குச் சூடுபடுத்தினால் அடுக்குக் கட்டமைப்பிலுள்ள திண்மமான இரும்பு ஆக்சிகுளோரைடு உருவாகிறது
வலிமையான இலூயிசு அமிலமான இது டிரைபீனைல் பாசுபீன் ஆக்சைடு போன்ற இலூயிசு காரங்களுடன் சேர்ந்து, FeCl3(OPPh3)2 போன்ற கூட்டு விளைபொருள்களை உண்டாக்குகிறது. இவ்வாய்ப்பாட்டிலுள்ள Ph என்பது பீனைலைக் குறிக்கிறது. மேலும் இது மற்ற குளோரைடு உப்புகளுடன் சேர்ந்து [FeCl4]− அயனியின் மஞ்சள் நிற நான்முகி வடிவ [FeCl4]− அயனி உப்புகளைக் கொடுக்கிறது.
ஐதரோகுளோரிக் அமிலத்திலிருக்கும் இரும்பு(III) குளோரைடிலிருந்து டை எத்தில் ஈதரை பிரித்தெடுக்க இயலும். கார உலோக ஆல்காக்சைடுகள் இதனுடன் வினைபுரிந்து பல்வேறு வகையான சிக்கல் அணைவுகளாலான உலோக ஆல்காக்சைடு அணைவுச் சேர்மங்களைக் கொடுக்கின்றன. இவை இருபடி அல்லது முப்படிச் சேர்மங்களாக இருக்கலாம். மற்றும் திண்ம நிலையில் FeCl3 மற்றும் சோடியம் ஈத்தாக்சைடு இடையிலான பெயரளவு விகிதவியல் வினையில் பல்கரு அணைவுச் சேர்மங்கள் பல விவரிக்கப்படுகின்றன :
ஆக்சலேட்டுகள் நீரிய இரும்பு(III) குளோரைடுடன் விரைந்து வினைபுரிந்து [Fe(C2O4)3]3− அயனியைக் கொடுக்கின்றன. பிற கார்பாக்சிலேட்டு உப்புகள் சிட்ரேட்டு மற்றும் டார்ட்டரேட்டு அணைவுச் சேர்மங்களாக உருவாகின்றன.
ஆக்சிசனேற்றம்
இரும்பு(III) குளோரைடு ஒரு மென்மையான ஆக்சிசனேற்ற முகவராகும். தாமிர(I) குளோரைடை தாமிர(II) குளோரைடாக மாற்றும் ஆக்சிசனேற்ற வினையை இதற்கு உதாரணமாகக் கூறலாம்.
மேலும் இது இரும்புடன் வினைபுரிந்து இரும்பு(II) குளோரைடாகவும் மாறுகிறது.
ஐதரசீன் போன்ற ஒடுக்கும் முகவர்கள் இரும்பு(III) குளோரைடை இரும்பு(II) அணைவுச் சேர்மங்களாக மாற்றுகின்றன.
தொழிற்துறை பயன்கள்
கழிவு நீர் சுத்திகரிப்பு மற்றும் குடிநீர் உற்பத்தியில் இரும்பு(III) குளோரைடு பயன்படுத்தப்படுகிறது. இப்பயன்பாட்டில் இரும்பு(III) குளோரைடு ஓர் இலேசான காரமாக ஐதராக்சைடு அயனியுடன் வினைபுரிந்து இரும்பு(III) தூள்மத் திரளாக அல்லது முறையாக வரையறுக்கப்பட்ட FeO(OH)− அயனியாக உருவாகிறது.
குளோரைடு நீர்ப்பகுப்பு உலோகவியலில் வெளுக்கும் முகவராக இரும்பு(III) குளோரைடு பயன்படுத்தப்படுகிறது.
உதாரணமாக சில்கிரெய்ன் செயல்முறையில் FeSi சேர்மத்திலிருந்து சிலிக்கானைப் பிரித்தெடுப்பதை இதற்கு உதாரணமாகக் கூறலாம்.
தாமிரத்தை தாமிரம்(I) குளோரைடாகவும் தாமிரம்(II) குளோரைடாகவும் அரித்து அச்சு சுற்று பலகைகள் தயாரிப்பில் இரும்பு(III) குளோரைடு பயன்படுத்தப்படுவதை மற்றொரு முக்கியமான தொழிற்துறை பயனாகக் கருதலாம்
எத்திலீன் டைகுளோரைடு அல்லது 1,2-டைகுளோரோயீத்தேன் தயாரிப்பில் எத்திலீனும் குளோரினும் வினைபுரிவதற்கு உதவும் வினையூக்கியாக இரும்பு(III) குளோரைடு பயன்படுகிறது. பாலிவினைல் குளோரைடு தயாரிக்க உதவும் ஒருமமான வினைல் குளோரைடைத் தயாரிக்க எத்திலீன் டைகுளோரைடு ஒரு முக்கியமான வேதிப்பொருளாகப் பயன்படுகிறது.